Charles Hoff

Charles Teilman Hoff (1902–1985) var en norsk friidrettsutøver som konkurrerte i stavsprang, lengde og tresteg samt korte løpdistanser. Under andre verdenskrig var han medlem av Nasjonal Samling (NS) og Rikshirden og ble en engasjert idrettspolitiker.

Idrettslig og politisk karriere
Hoff var den første europeiske utøveren som hoppet over 4 meter i stavsprang, da han hoppet 4,02 meter under NM i friidrett 1922.Aage Møst (red): Raskest, høyest, lengst i 100 år : norsk friidrett 1896-1996 (side 12) Han satte ny verdensrekord i stavsprang 22. juli 1922 i København med 4,12. Han forbedret rekorden flere ganger og i 1925 hoppet han 4,25 under et idrettsstevne i Åbo. Rekorden sto til 1927. Hoff var i 1923 norsk rekordholder på 400 meter med 49,2, 800 meter med 1,55,9 og i lengdehopp med 7,32.

Etter en turne i USA i 1926, der han hadde mottatt betaling for enkelte opptredener, ble han dømt for brudd på amatørbestemmelsene,
og erklært som profesjonell. Dette førte til en langvarig konflikt med ledelsen i norsk idrett.

27. september 1931 hoppet han 4,32 i stavsprang i Hønefoss, noe som ville vært ny verdensrekord, men rekorden ble ikke ratifisert av International Association of Athletics Federations (IAAF) på grunn av betalingen i 1926.

Med verdensrekordene i stavsprang var Hoff første nordmann til å inneha en verdensrekord i friidrett, og frem til Sverre Strandli satte verdensrekord i slegge i 1952, var Hoff eneste nordmann som hadde innehatt en verdensrekord i friidrett.

Etter at han returnerte til Norge arbeidet han som journalist i bladet Idrætsliv og som redaktør i Sportsmanden frem til 1935.

Han ble ekspedisjonssjef i det nazistiske idrettsdepartementet høsten 1940. I 1942 ble han «idrettsfører», det vil si leder for det nazistiske idrettsforbundet. Hans lederskap ble ingen suksess siden mesteparten av idrettsutøverne i Norge boikottet alt av aktivitet under krigen. Men enkelte av Hoffs planer for organiseringen av idretten i Norge ble senere gjennomført f.eks. opprettelsen av Norsk tipping og Norges idrettshøyskole. Ved landssvikoppgjøret i 1947 ble han dømt til ni års straffearbeid.

 Medaljer i norske mesterskap 
Plassering Øvelse ÅrGull  200 meter  1923, 1924Gull  400 meter  1924Gull  Stav  1922, 1923, 1924, 1925, 1933Gull  Tresteg  1922, 1923Sølv  Stav  1921Sølv  Lengde  1922, 1923, 1925Bronse  100 meter  1925

 Se også 
 Verdensrekord i stavsprang
 Mestvinnende utøvere i NM i friidrett

 Bibliografi 
 Systemet, roman, 1925
 Fra New York til Hollywood. Mine oplevelser i Amerika, 1927
 Tippingens ABC (sm.m. M. Brenden), 1941
 Idretten, i Norges nyreising, bd. 1, 1942, s. 205–222
 medarb. i Norske røster. Inntrykk fra Tyskland, 1942
 Treneren og hans oppgaver, 1944
 Døden i Bygdø Allé (under pseudonymet Texas Bang), kriminalroman, 1952

 Referanser 
friidrett.no: NM 100 meter menn. 
friidrett.no: NM 200 meter menn. 
friidrett.no: NM 400 meter menn. 
friidrett.no: NM Tresteg menn. 
friidrett.no: NM Stav menn. 
friidrett.no: NM Lengde menn. 

 Litteratur 
 «Charles Hoff», fra Norsk biografisk leksikon
 «Bjørn Morstøl – Charles Hoff», fra tidsskriftet Fortid
 Bjørn Morstøl, Charles Hoff - persona non grata, 2015

 Eksterne lenker 



Kategori:Norske stavhoppere
Kategori:Norske lengdehoppere
Kategori:Norske journalister
Kategori:Deltakere for Norge under Sommer-OL 1924
Kategori:Friidrettsutøvere under Sommer-OL 1924
Kategori:Kongepokalvinnere i friidrett
Kategori:Personer fra Fredrikstad kommune
Kategori:Norgesmestere i friidrett
Kategori:Verdensrekordsettere i friidrett
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen